钦定古今图书集成/明伦汇编/闺媛典/第150卷 > 黄士贤妻丘氏
## 钦定古今图书集成/明伦汇编/闺媛典/第150卷 > 黄士贤妻丘氏

按《仪真县志》：丘氏名妙贞，黄士贤妻，少司马瓒祖母，
年二十七而寡，家有赘婿赵子华同居，赀产器物咸
与赵共。后赵欲利其有绐改节。妙贞酹酒于地曰：“所
不能入先庙者，有如此酒。”赵气遂沮。氏悉屏诸饰，钿
翠纨绮，终身不御，攻纺绩裁纫以养姑，苦操六十馀
年如一日。性严毅，诸妇惴惴闻其声辄相戒。孙瓒习
受祖母训，卒为名臣。正德间，追赠淑人。卒年九十。